**Beszámoló**

**Felsőzsolca Város Roma Nemzetiségi Önkormányzat Képviselő-testületének a helyi**

**önkormányzati képviselők és polgármesterek, valamint nemzetiségi**

**önkormányzati képviselők 2019. október 13. napját követően végzett munkájáról**

**Tisztelt Meghívottak!**

**Tisztelt Megjelentek!**

Felsőzsolca VárosRoma Nemzetiségi Önkormányzat Képviselő-testületének korábbi elnöke a 2019. szeptember 9-én megtartott Képviselő-testületi ülésen beszámolt a roma nemzetiségi önkormányzat 2014-2019. évi munkájáról.

A 2019. október 13-án megtartott nemzetiségi önkormányzati választás eredményeképpen megalakult Felsőzsolca Város Roma Nemzetiségi Önkormányzat Képviselő-testülete 5 fős. A választásokat követően 2 fő lemondott mandátumáról, egy fő pedig jelezte, hogy nem veszi át mandátumát, így helyükbe a következő legtöbb szavazatot kapott képviselőjelöltek kerültek.

2019. október 25-én megtartott alakuló ülésen a nemzetiségi önkormányzat a testületének tagjai közül megválasztotta az önkormányzat elnökét, elnökhelyettesét, megalkotta szervezeti és működési szabályzatát.

A Képviselő-testület a Roma Nemzetiségi Önkormányzat elnökének Balogh Pált, elnökhelyettesének Hankó Bélát választotta meg.

Az alakuló ülést követően, október 30. napjával egy nemzetiségi önkormányzati képviselő nyújtotta be lemondását, amelyet a képviselő-testület elfogadott, helyette a következő legtöbb szavazatot kapott képviselőjelölt került.

Felsőzsolca Város Roma Nemzetiségi Önkormányzat Képviselő-testületének tagjai:

* Balogh Pál elnök,
* Hankó Béla elnökhelyettes,
* Borai Attila képviselő,
* Katlan László képviselő,
* Iváncsuk Krisztián képviselő.

Felsőzsolca Város Roma Nemzetiségi Önkormányzat Képviselő-testülete 13/2019. (X. 25.) számú határozatával elfogadta a szervezetére és működésére vonatkozó legfontosabb szabályokat.

A működés személyi és tárgyi feltételei a Felsőzsolca Város Önkormányzata Képviselő-testületével kötött és felülvizsgált együttműködési megállapodásban foglaltak alapján biztosított.

A Felsőzsolca Város Roma Nemzetiségi Önkormányzat adminisztratív feladatainak és gazdálkodásának végrehajtó szerve – az együttműködési megállapodás alapján – Felsőzsolca Város Önkormányzat Képviselő-testületének költségvetési szerveként működő Felsőzsolcai Polgármesteri Hivatal (a továbbiakban: Polgármesteri Hivatal).

Felsőzsolca Város Önkormányzata a Roma Nemzetiségi Önkormányzat működéséhez szükséges tárgyi és személyi feltételeket, a Felsőzsolca, Szent István utca 20. szám alatti önkormányzati ingatlan épületein belül a feladatellátáshoz szükséges tárgyi, technikai eszközöket ingyenesen biztosítja igény szerint. E helyiség infrastruktúrájához kapcsolódó rezsiköltségek és fenntartási költségek viselését Felsőzsolca Város Önkormányzata vállalja.

Felsőzsolca Város Önkormányzata a közcélú rendezvények – közmeghallgatás, lakossági fórum –, valamint a kötelező önkormányzati feladatok ellátását szolgáló rendezvények megtartása érdekében a Roma Nemzetiségi Önkormányzat erre vonatkozó igénye esetén rendelkezésére bocsát ingyenesen egy erre a célra alkalmas helyiséget.

A 2019. október 25-én megtartott alakuló ülés óta eltelt időszak képviselő-testületi üléseire vonatkozó adatok az alábbiak:

* hozott határozatok száma: 11 db.

A Képviselő-testület részére határozatok meghozatalát jogszabály teszi kötelezővé. Ezen túlmenően 2019. november 20-án megtartott rendkívüli ülésen a Képviselő-testület döntött arról, hogy

* a Felsőzsolcai Napközi Otthonos Óvodába járó gyermekek részére Mikulás csomagot vásárol 300.000,-Ft értékben,
* a Gyertyaláng Csoportos Temetkezési biztosítás 2020. évi biztosítási időszakára az értékkövetést is tartalmazó, 1.439,-Ft/fő/hó összegű díjat elfogadja. A díjbeszedéssel továbbra is Ganyi Attilánét bízta meg.

Felsőzsolca Város Roma Nemzetiségi Önkormányzata a jövőben igyekszik megoldást keresni a roma közösség problémáira. Segíteni kívánja a fiatalokat, a hátrányos helyzetű gyermekek oktatását, felzárkóztatását. Feladatának tekinti, hogy közreműködjön a közösségépítésben, annak fejlesztésében, a hagyományok ápolásában, a roma identitás megőrzésében. Kiemelt feladatának tekinti a roma közösség életkörülményeinek javítását, foglalkoztatásuk és integrációjuk megvalósulását.

Felsőzsolca, 2019. december 2.

**Balogh Pál** elnök